Čalatenango departamentas
Čalatenango departamentas (isp. Departamento de Chalatenango) – departamentas Salvadoro šiaurėje, prie Hondūro sienos. Administracinis centras – Čalatenangas. Didžiąją teritorijos dalį užima kalnai, tarp kurių aukščiausia šalies vieta – El Pitalis. Per departamentą teka Lempa, patvenkta Seron Grandės tvenkiniu. Auginama kava, medvilnė, cukranendrės, sezamas, vaisiai. Gavybos pramonė (cinkas, švinas), gyvulininkystė.